Herve ar Gall

Herve ar Gall (Hervé Le Gall, er marilhoù-kêr) a zo kelenner ar skolioù brezhonek war e leve, ur stourmer polikel hag ur skrivagner vrezhonek. Ganet eo d’an 10 a viz Du 1952 e Loudieg.
Bez' ez eus un Hervé Le Gall all, skeudennaouer levrioù yaouankiz.

Buhez
Pa oa oadet a c’hwec’h miz ec'h eas da heul e dud da chom da Borzhig e-kichen Sant-Brieg. E vamm a gomze gallaoueg hag e dad a ouie brezhoneg. Desket en deus un tamm brezhoneg gant tud a oa tro-dro dezhañ. D'e drizek vloaz, e 1965, e krogas da gemer kentelioù digant Skol Ober. E 1978, oadet a 25 bloaz, e krogas da vat gant ar brezhoneg dre ar c’hentelioù noz a veze kinniget e Sant-Brieg. Da c’houde ec'h eas Herve da Blounevez-Kintin evit peurzeskiñ brezhoneg. E Porzhig en doa tapet e "santifikad" hag e oa bet deskard dindan e dad, artizan tredaner,  hag eñ tredaner da heul goude-se ; er bloaz 1975 en deus bet ur BEPBrevet d'Études Professionnelles. tredanour. E 1982 en deus lakaet e anv e Skol-Veur Roazhon evit prientiñ an aotreegezh dre lizher war un dro gant ar vachelouriezh en doa prientet e-unan ha tremenet evel emstriver frank. Goude-se ez eo deuet da vezañ skolaer e Diwan, hag e miz Gwengolo 1989 e roe lañs da skol Diwan Kemperle. Labouret en deus enni betek ar bloavezh-skol 2004-2005 hag eñ rener tri bloaz-pad. Aet eo da Garaez er skol Diwan da-c'houde.

Stourmer politikel
Emañ Herve ar Gall e kevrenn Unvaniezh Demokratel Breizh (UDB) Kreiz Breizh. Anvet eo bet da vouezh ar strollad. Aet e voe c’hwec’h gwezh war ar renk evit dilennadegoù kanton e Groñvel dindan anv UDB. Bet e bet ezel ouzh kuzul-kêr Groñvel e-pad c’hwec’h vloaz.

 Stourm evit ar brezhoneg hag ar gallaoueg 
Sevel a ra ur bajennad vrezhonek bep miz e kelaouenn ar strollad UDB, Le Peuple breton (Pobl Vreizh) e anv.

War-dro 2024 ez eo bet studiet gantañ ar c'helennerezh divyezhek e Bro Kornôg Kreiz Breizh. Diwar ar pezh en deus embannet e-barzh Ya!Atersadenn gant tud Ya!, Here 2024. e chom nebeud-tre a dud yaouank desket er skolioù divyezhek (58), pa ne gaver nemet 3,7% eus skolidi an deskadurezh divyezhek kentañ o vont da glasoù divyezhek ar skolaj.

Troet en deus e levr Mont gant an hentoù – Eus Porzhig da vMikêl Groñvel eus ar brezhoneg d’ar gallaoueg en doa desket digant e vamm. .

Oberennoù
Barzhonegoù
Un dek barzhoneg bennak embannet gant Al Liamm ha kelaouennoù all.
Danevelloù
Un danevell bet trede priz kenstrivadeg Emglev an Oriant ganti.
Mont gant an hentoù – Eus Porzhig da vMikêl Groñvel, Embannadurioù An Alarc’h, 2021  Danevelloù istorel.
« Parti su les rotes – De Pordi a Mikël Groñvel », Rue des Scribes-Éditions, 2023 
Romantoù
Piv a glevo ?’', Embannadurioù An Alarc’h, 2003  Priz Langleiz ha Priz intrudu Bro Kornôg Kreiz-Breizh, rummad Lennegezh 2011. Romant.Koulz ar c'hastrilhez, Embannadurioù Al Liamm, 2008 . Romant istorel.D'an Emgann, Morvan !, An Alarc'h Embannadurioù, 2024Dewi Siberil, Deiziataer sevenadurel miz Du 2024 : Levr D'an Emgann, Morvan! , Brezhoweb, 3 a viz Du 2024  Romant istorel.

Un tamm diverradenn eus e romant Piv a glevo ?
"Piv a glevo?" a gont istor ur c’hrennard war vord ar mor e korn-bro Sant-Brieg da vare brezel Aljeria. Tammoù eñvorennoù yaouankiz zo ennañ. An den yaouank a zo en istor a sell ouzh an darvoudoù a c’hoarvez er vro. Troet eo da brederiañ, d’en em soñjal a-ziwar an darvoudoù-se. Met ren a ra e vuhez krennard ivez, e-mesk paotred fall ar vro...

 Levrlennadurezh 
 "Le dernier livre d’Hervé Le Gall présenté au festival de Carhaix ». E-barzh Ouest-France, 29 Here 2021.. Brassellet d’an 29 a viz Here 2024.
 "Un emgav gant Herve ar Gall », atersadenn. E-barzh Ya!'', niv. 1011, 22 Here 2024.

 Notennoù ha daveennoù 

Rummad:Emsaverien Breizh
Rummad:Ganedigezhioù 1952
Rummad:Skrivagnerien vrezhonek
Rummad:Skrivagnerien Breizh
Rummad:Unvaniezh Demokratel Breizh
Rummad:Priz Langleiz